تمت ارشفة منتديات نبع الفرات
صدك تقبل حبيبي لغيري تصير
وصدك مليت مني وبعد متحبني
وصدك هانت عليك اسنينه الحلوات
وماهانت عليك اشلون تتركني
شجاك شغيرك وبكلبك انته اشصار
موجنت اتموت بيه وجنت تعبدني
وجنت اتنفسك انته الهوى بدنياي
وجنت لو تبتعد لحظات تخنكني
معقوله الورد ينكر جميل الماي
وانته بهل سهوله تنازلت عني
ماأنكر اجت فتره وياك جنت مقصر
بس موبديه الوكت يجبرني
شفت نفط يمك وبين اديك الماي
وآنه بنار احترك ردتك تخلصني
لكيتك بالعكس مايك شمرته بعيد
وجبت النفط بيدك حتى تحركني
وشسولفلك بعد طعم السوالف راح
ردت منك توافيني وخيبت ظني
وقبل لاتبتعد عندي سوآل ارجوك
فكر ويه روحك عود جاوبني
باجر لو متت وتشوفني بتابوت
هم تبجي عليه وبعد تذكرني